
Πέμπτη, 30 Ιουλίου 2026

ΔΕΛΤΙΟ ΤΥΠΟΥ

Θάνατοι λουόμενων στον Αλμυρό Μαγνησίας, τη Πάτρα και το Πόρτο Ράφτη – Θάνατος γυναίκας (α.λ.σ.) στην Αρτέμιδα – Συνέχεια ενημέρωσης αναφορικά με το θάνατο γυναίκας στη Γλυφάδα την 28.07.2026 – Αδυναμία προσέγγισης Ε/Γ-Ο/Γ πλοίου στην Τήνο – Τραυματισμός ημεδαπής στην Άνδρο

	Τις μεσημβρινές ώρες σήμερα, ενημερώθηκε η Λιμενική Αρχή της Αμαλιάπολης ότι ένας 76χρονος ημεδαπός ανασύρθηκε χωρίς τις αισθήσεις του, στη θαλάσσια περιοχή «ΚΑΡΑΓΚΙΟΛ» της παραλίας Αλμυρού Μαγνησίας. Στον 76χρονο αρχικά παρασχέθηκαν οι πρώτες βοήθειες από τους λουόμενους της παραλίας και στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Αλμυρού, όπου διαπιστώθηκε ο θάνατός του. Από το Γ΄ Λιμενικό Τμήμα Αμαλιάπολης του Κεντρικού Λιμεναρχείου Βόλου, που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία Λάρισας.

	Επίσης:
	Τις μεσημβρινές ώρες σήμερα, ενημερώθηκε η Λιμενική Αρχή της Αμαλιάπολης ότι ένας 60χρονος ημεδαπός ανασύρθηκε χωρίς τις αισθήσεις του, στη θαλάσσια περιοχή παραλίας «ΆΓΙΟΙ ΑΠΟΣΤΟΛΟΙ» Λουτρού Πτελεού Μαγνησίας. Στον 76χρονο αρχικά παρασχέθηκαν οι πρώτες βοήθειες από τους λουόμενους της παραλίας και στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Αλμυρού, όπου διαπιστώθηκε ο θάνατός του. Από το Γ΄ Λιμενικό Τμήμα Αμαλιάπολης του Κεντρικού Λιμεναρχείου Βόλου, που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία Λάρισας.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Πάτρας ότι ένας 70χρονος ημεδαπός ανασύρθηκε χωρίς τις αισθήσεις του, στη θαλάσσια περιοχή Καλογριάς Αχαΐας. Στον 70χρονο αρχικά παρασχέθηκαν οι πρώτες βοήθειες από την ναυαγοσώστη της παραλίας και στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Κάτω Αχαΐας, όπου διαπιστώθηκε ο θάνατός του. Από το Κεντρικό Λιμεναρχείο Πάτρας, που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία Πατρών.

*****

	Τις μεσημβρινές ώρες σήμερα, ενημερώθηκε η Λιμενική Αρχή του Μαρκόπουλου, ότι ένας 80χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή Κορώνης στο Πόρτο Ράφτη. Στον 80χρονο αρχικά παρασχέθηκαν οι πρώτες βοήθειες από ένα ναυαγοσώστη και κλιμάκιο της Πυροσβεστικής Υπηρεσίας, και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο «ΑΜΑΛΙΑ ΦΛΕΜΙΝΓΚ», όπου διαπιστώθηκε ο θάνατός του. Από το Α’ Λιμενικό Τμήμα Μαρκόπουλου του Κεντρικού Λιμεναρχείου Ραφήνας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

	Τις πρωινές ώρες σήμερα, ενημερώθηκε η Λιμενική Αρχή της Ραφήνας ότι μία γυναίκα, αγνώστων λοιπών στοιχείων, ανασύρθηκε χωρίς τις αισθήσεις της από την παραλία Αρτέμιδος. Η ανωτέρω διακομίστηκε με ασθενοφόρο όχημα του ΕΚΑΒ στο Γενικό Νοσοκομείο «ΑΜΑΛΙΑ ΦΛΕΜΙΝΓΚ», όπου διαπιστώθηκε ο θάνατός της. Από το Κεντρικό Λιμεναρχείο Ραφήνας που διενεργεί την προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Αθηνών.

*****

	Συνέχεια ενημέρωσης:
Αναφορικά με την ανάσυρση γυναίκας χωρίς τις αισθήσεις της, αγνώστων λοιπών στοιχείων, στη 2η παραλία Γλυφάδας, τις πρωινές ώρες την 28.07.2026, γνωρίζεται ότι αναγνωρίστηκε από τους οικείους της. Πρόκειται για 48χρονη ημεδαπή.

*****

	Τις μεσημβρινές ώρες σήμερα, ενημερώθηκε η Λιμενική Αρχή της Τήνου από τον Πλοίαρχο του επιβατηγού-οχηματαγωγού (Ε/Γ-Ο/Γ) πλοίου «ΑΝΔΡΟΣ ΚΙΝΓΚ» Ν.Α. 635, το οποίο εκτελούσε προγραμματισμένο δρομολόγιο από Ραφήνα, Άνδρο, Τήνο, Μύκονο και επιστροφή, ότι κρινόταν επισφαλής η προσέγγισή του στο λιμάνι της Τήνου, λόγω των δυσμενών καιρικών συνθηκών και ότι το πλοίο θα συνέχιζε για το λιμάνι του Γαυρίου. Στο πλοίο επιβαίνουν 150 επιβάτες, 27 Ι.Χ.Ε, 3 Δ/Κ και 10 Φ/Γ. 

*****

Τις πρωινές ώρες σήμερα, ενημερώθηκε η Λιμενική Αρχή της Γαυρίου για τον τραυματισμό μίας 44χρονης ημεδαπής επιβάτιδας, η οποία ανέμενε προς επιβίβαση εντός Ι.Χ.Ε. οχήματος στο λιμάνι του Γαυρίου. Συγκεκριμένα, κατά τη διάρκεια πρόσδεσης Ε/Γ-Ο/Γ πλοίου, το εκτοξευόμενο ορμίδιο (βιλάι) του πλοίου, προσέκρουσε στο παράθυρο του οχήματος στο οποίο βρισκόταν η ημεδαπή, με αποτέλεσμα να τραυματιστεί στα πόδια της από τα θραύσματα του παραθύρου. Στην 44χρονη, παρασχέθηκαν οι πρώτες βοήθειες από πλήρωμα ιδιωτικού ασθενοφόρου που ήταν στο σημείο, καθώς και από το πλήρωμα του Ε/Γ-Ο/Γ, ενώ στη συνέχεια επιβιβάστηκε σε αυτό, δηλώνοντας καλά στη υγεία της. Προανάκριση διενεργείται από το Α’ Λιμενικό Τμήμα Γαυρίου του Λιμεναρχείου Άνδρου. 

